撒哈拉

撒哈拉，慣常叫撒哈拉沙漠，喺非洲北部，係世界最大沙漠，亦係除咗南極之外，最大嘅荒漠。呢個地方極之唔適合動植物生存。面積有成920萬平方公里，即係差唔多有美國或者中華人民共和國咁大。

撒哈拉範圍覆蓋大半個北非，東面去到紅海，西面去到大西洋，南面去到沙希爾同埋撒哈拉以南非洲嘅北部，北面去到阿特拉斯山脈同地中海海岸。用主權國去睇，撒哈拉橫跨十一國，包括：阿爾及利亞、乍得、埃及、利比亞、馬里、毛里塔尼亞、摩洛哥、尼日爾、蘇丹、突尼西亞同阿拉伯撒哈拉民主共和國。

沙漠
北非